### Beslutning

Godkendt.

Afbud: Osvald Jakobsen

### Sagsfremstilling

## Resume og sagens baggrund

Lasse Østergaard er udviklet med udgangspunkt i et bredt ønske om en fælles strategi for frivillighed i kommunen, udsprunget af Ældre- og Sundhedsudvalgets Visionsseminar i juni 2024.

For at kvalificere strategien på tværs af faglige områder, har der været involvering af frivillige gennem åbne workshops samt kvalitative interviews af fagcenterchefer og relevant fagpersonale. Der har desuden været afholdt workshops for politikere i Indstillingsudvalget og Kultur- og Fritidsudvalget, oplæg i Tværgående strategisk Forum med input fra ledere samt Temamøde for Kommunalbestyrelsen.

Lasse Østergaard har være i høring i: Frivilligrådet, Folkeoplysningsudvalget, Landdistriktsudvalget, Uddannelsesrådet, Kultur- og Fritidsudvalget, Børn- og Familieudvalget, Unge- og Beskæftigelsesudvalget, Socialudvalget, Handicaprådet, Seniorrådet og Integrationsrådet.

Høringssvarene indgår i sagsfremstillingen.

## Indstillinger

Direktøren indstiller at Frivilligstrategien godkendes.

## Behandling

Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

Frivilligstrategien skal være retningsgivende for kommende initiativer og handleplaner. Den skal skabe plads til nytænkning og samskabelse for alle frivillige og medarbejdere i Kalundborg Kommune.

Alle relevante råd og udvalg har været inddraget i den afsluttende proces efter ønske om en omfattende høring.

*Opsamling på høringssvar:*

Lasse Østergaard er anbefalet uden bemærkninger af: Frivilligrådet, Kultur- og Fritidsudvalget, Unge- og beskæftigelsesudvalget, Børn- og Familieudvalget og Socialudvalget. Landdistriktsudvalget har haft skriftlig høring og har ingen bemærkninger.

Folkeoplysningsudvalget har nedsat en arbejdsgruppe, som i høringssvaret giver udtryk for, at strategien taler ind i deres handleplaner og drøftelser. De har haft overvejelser omkring de specifikke ordvalg i temaerne, hvor der er plads til fortolkning af disse.

Uddannelsesrådet ønsker en opmærksomhed på at styrke frivilligt engagement og motivation omkring virksomheder, uddannelsesinstitutioner, kommunale institutioner fremfor obligatoriske indsatser.

Integrationsudvalget er ikke hørt i sagen da Integrationsrådet er høringsberettiget på integrationsområdet. Integrationsrådet ser strategien som et stærkt fundament til at udvikle frivilligheden i kommunen.

Handicaprådet har en bekymring ift. frivilliges forsikringsdækning og har et stort ønske om at sikre de frivillige.

Seniorrådet har en særlig opmærksomhed på implementering og handleplaner for strategien.

Generelt er der, fra alle udvalg, et stort ønske om fortsat at blive involveret i handleplaner og processen fremadrettet.

Der er ikke umiddelbart høringssvar, som giver anledning til formuleringsændringer i [adresse], men bemærkninger og ønsker tages med i det videre forløb for implementeringen.

*Om frivilligstrategien:*

Strategien er baseret på bidrag og refleksioner fra både frivillige, fagpersonale og politikere. Dette sikrer, at den afspejler virkeligheden og adresserer de udfordringer, som frivillige står overfor i deres daglige arbejde og samarbejde med kommunen.

*Målsætningen for frivilligstrategien:*

* At udarbejde en frivilligstrategi, der også fremover flugter med Kommunens øvrige strategier og politikker, samt harmonerer med strømninger og tendenser på området.
* Strategien skal understøtte og muliggøre en frivillighedskultur, hvor det er naturligt at indgå i frivillige relationer og fællesskaber.
* Strategien skal fungere som et pejlemærke, der guider og bygger bro mellem frivillighed og politisk retning – frivilligstrategien skal danne grundlaget for samtalen om frivillighed i kommunen.

Dialogerne med frivillige, fagpersoner og politikere har samlet sig om seks temaer, som giver perspektiverne på frivillighedens fremtidige rolle i Kalundborg Kommune, og som strategien er bygget op om.

*Temaerne:*

* Frivillighed har brug for klare rammer
* Frivillighed skal ledes
* Det skal være let at være frivillig
* De frivillige forbindelser
* Frivillighed foregår alle steder
* Frivillighed skal værdsættes og fortælles

Strukturen for hvert tema indeholder både "Vi ved" og "Vi vil", så perspektiverne i den nuværende praksis og fremtidige retning fremhæves gennem hele strategien.

*Frivilligstrategien samt samlet oversigt over høringssvar er vedlagt sagen som bilag.*

## Økonomiske konsekvenser

Ingen.

### Sagens forløb

06/10/2025 Ældre- og Sundhedsudvalget

Anbefales.

De økonomiske konsekvenser i tilknytning til frivilligstrategien vil blive beskrevet i forbindelse med det kommende forslag til handlingsplan.

22/10/2025 Økonomiudvalget
Anbefales